Περιπλανώμενοι Ιουδαίοι

Οι Περιπλανώμενοι Ιουδαίοι, γνωστή και με τον τίτλο Οι δοσατζήδες είναι ασπρόμαυρη Ελληνική κωμική ταινία παραγωγής του 1959 σε σκηνοθεσία Βασίλη Γεωργιάδη και σενάριο του Ναπολέοντα Ελευθερίου. Πρωταγωνιστούν οι Νίκος Σταυρίδης, Θανάσης Βέγγος, Αλέκα Στρατηγού και o Κούλης Στολίγκας.

Πλοκή
Ο Γρηγόρης Πασπάτης και ο Θωμάς Καλαφάτης, είναι δυο στενοί φίλοι, και αποφασίζουν ν' ανοίξουν δική τους επιχείρηση. Αγοράζουν εμπόρευμα από τον κύριο Γιώργο και με την τρίκυκλη μοτοσικλέτα που την διαμορφώνουν σε κινητό πολυκατάστημα γυρίζουν την Αθήνα, πουλώντας με δόσεις σε όλους τους πελάτες τους. Αφού έχουν σχεδόν ξεπουλήσει όλο το εμπορευμά τους, διαπιστώνουν ότι δεν έχουν ούτε μια δραχμή στη τσέπη τους. Έτσι αποφασίζουν να πάνε στους πελάτες τους και να μαζέψουν τα χρωστούμενα. Όμως τα πράγματα δεν είναι όπως τα περιμένουν, αφού κανείς από αυτούς δεν είναι διατεθειμένος να πληρώσει, λεγόντας στον Πασπάτη και τον Καλαφάτη διάφορες δικαιολογίες. Τότε οι δυο φίλοι αποφασίζουν να οργάνωθουν καλύτερα και προσπαθούν με κάθε τρόπο να πάρουν πίσω τα λεφτά τους.

Διανομή ρόλων
Νίκος Σταυρίδης – Γρηγόρης Πασπάτης
Θανάσης Βέγγος – Θωμάς Καλαφάτης
Αλέκα Στρατηγού – Σοφία
Κούλης Στολίγκας – Γιώργος
Λέλα Πατρικίου – Πηνελόπη
Γιάννης Σπαρίδης – φωτογράφος
Ράλλης Αγγελίδης – Καραμπελόπουλος
Άλκηστις Γάσπαρη – Άννα

 Κυκλοφορία 
Η ταινία έκανε πρεμιέρα στις 3 Μαΐου 1959 στις κινηματογραφικές αίθουσες Έλλη, Έσπερος και Κοσμοπόλιτ στην Αθήνα. Στη Θεσσαλονίκη η προβολή της ταινίας ξεκίνησε πολύ αργότερα στον κινηματογράφο Αλκαζάρ στις 25 Οκτωβρίου 1959. Προβλήθηκε την περίοδο 1958-1959 και έκοψε 16.465 εισιτήρια και ήρθε στην 24η θέση σε 51 ταινίες της σεζόν.

Παραγωγή 
Η ταινία αυτή αποτέλεσε την πρώτη συνεργασία του Θανάση Βέγγου με τον Νίκο Σταυρίδη σε πρωταγωνιστικούς ρόλους, ενώ η δεύτερη τους συνεργασία θα γίνει τρία χρόνια αργότερα, το 1961, στην κωμωδία Ευτυχώς Τρελλάθηκα σε σκηνοθεσία του Κώστα Ανδρίτσου. Συνολικά οι δυο ηθοποιοί εχουν συνεργαστεί κινηματογραφικά σε 6 ταινίες με πρωταγωνιστικό η υποστηρικτικό ρόλο ο καθένας τους.
 Υποδοχή 
 Κριτικές 
Κατά την διάρκεια προβολής της ταινίας, ο Αχιλλέας Μαμάκης από την εφημερίδα Έθνος, έδωσε μια αρνητική κριτική στην ταινία αναφέροντας χαρακτηριστικά πως το ελληνικό φιλμ της εβδομάδος δεν ξεφεύγει από την μέτρια στάθμη των εμπορικών ταινιών της ελληνικής παραγωγής. Εν τούτοις έχει κατά βάσει στοιχεία που θα μπορούσαν να το ολιγότερο ασήμαντο σαν συνολικό αποτέλεσμα. Διότι και το σενάριο κάτι πάει να πει, και ο σκηνοθέτης καταβάλει που και που κάποια δημιουργική προσπάθεια και η φωτογραφία έχει σε ορισμένα σημεία καλές επιτεύξεις. Επίσης ο Νίκος Σταυρίδης, ο Στολίγκας, ο Θανάσης Βέγγος η Αλέκα Στρατηγού, η Λέλα Πατρικίου κάνουν ότι μπορούν διά να ανεβάσουν την στάθμη του πράγματος που όμως δεν κατορθώνει να ξεφύγει όλο μαζί απο το επίπεδο του μετρίου.

Παραπομπές

Εξωτερικοί σύνδεσμοι



Κατηγορία:Ελληνικές κωμικές ταινίες
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ταινίες γυρισμένες στην Αθήνα 
Κατηγορία:Ταινίες του 1959
Κατηγορία:Ταινίες με μουσική σύνθεση Χρήστου Μουραμπά